**Postup pri zápise do Registra sociálnych služieb VEDENOM Bratislavským samosprávnym krajom (BSK)**

**Poskytovateľ sociálnej služby** uvedený v § 3 ods. 3 a 5 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“), **môže poskytovať sociálne služby** len **na základe zápisu do Registra sociálnych služieb** (ďalej len „Register“), ktorý vedie vyšší územný celokꓼ to sa nevzťahuje na poskytovanie základného sociálneho poradenstva ako samostatnej odbornej činnosti obcou alebo vyšším územným celkom.

1. **podávaniE žiadostI o zápis do registra sociálnych služieb**

Žiadateľ podáva **žiadosť** o zápis do Registra **písomne** v listinnej podobe počas úradných hodín osobne do podateľne, poštou alebo v elektronickej podobe do elektronickej schránky Bratislavského samosprávneho kraja (ďalej len „BSK“) v  prípade, ak miesto poskytovania sociálnej služby je v územnom obvode BSK..

 Žiadosť v súlade s vyššie uvedeným môže žiadateľ podať:

1. **osobne do podateľne a poštou na adresu:**

Bratislavský samosprávny kraj

 Sabinovská 16

 P.O. Box 106

 820 05 Bratislava 25

 **Úradné hodiny podateľne:**

 Pondelok 8:00 – 12:00 13:00 – 15:30

 Utorok 8:00 – 12:00 13:00 – 15:30

 Streda 8:00 – 12:00 13:00 – 17:00

 Štvrtok 8:00 – 12:00 13:00 – 15:30

 Piatok 8:00 – 12:00

1. **do elektronickej schránky** BSK prostredníctvom elektronických služieb prostredníctvom Ústredného portálu verejnej správy.

Pre elektronické vytvorenie a odoslanie podania v časti Elektronické služby je potrebné, aby sa poskytovateľ sociálnej služby vedel overiť prostredníctvom elektronického občianskeho preukazu tzv. eID karty cez Ústredný portál verejnej správy.

1. **PODMIENKY podávania žiadostI o zápis do registra SOCIÁLNYCH SLUŽIEB**

1. Osoba, ktorá žiada o zápis do registra, a fyzická osoba, ktorá je štatutárnym orgánom právnickej osoby, ktorá žiada o zápis do registra, musia byť bezúhonné; podmienka bezúhonnosti sa považuje za splnenú, ak ide o právnickú osobu, ktorej trestná zodpovednosť je vylúčená. Fyzické osoby v prvej vete musia byť:
2. spôsobilé na právne úkony v plnom rozsahu a
3. odborne spôsobilé na poskytovanie sociálnej služby, ak nepoveria inú fyzickú osobu za zodpovedného zástupcu.
4. Ak žiadosť o zápis do registra podáva právnická osoba, musí byť fyzická osoba, ktorá je na základe poverenia štatutárneho orgánu právnickej osoby zodpovedná za poskytovanie sociálnej služby, spôsobilá na právne úkony v plnom rozsahu, bezúhonná a odborne spôsobilá. Ak žiadosť o zápis do registra podáva fyzická osoba, musí byť fyzická osoba, ktorá je na základe poverenia fyzickej osoby, ktorá žiada o zápis do registra zodpovedná za poskytovanie sociálnej služby spôsobilá na právne úkony v plnom rozsahu, bezúhonná a odborne spôsobilá**. Fyzické osoby uvedené v prvej vete a druhej vete musia** **byť** pri poskytovaní sociálnych služieb **v pracovnom pomere k poskytovateľovi** sociálnej služby; to neplatí, ak je táto fyzická osoba spoločník právnickej osoby alebo člen právnickej osoby.
5. **Za odbornú spôsobilosť sa považuje** na účely poskytovania sociálnej služby uvedenej nižšie získanie **vysokoškolského vzdelania** **druhého stupňa:**

|  |  |  |
| --- | --- | --- |
| ***Druh sociálnej služby*** |  | ***Odborná spôsobilosť*** |
| *Terénna sociálna služba krízovej intervencie* | *§ 24a* | vysokoškolské vzdelanie druhého stupňa |
| *Nízkoprahové denné centrum* | *§ 24b* | vysokoškolské vzdelanie druhého stupňa |
| *Integračné centrum* | *§ 24c* | vysokoškolské vzdelanie druhého stupňa |
| *Komunitné centrum* | *§ 24d* | vysokoškolské vzdelanie druhého stupňa |
| *Domov na pol ceste* | *§ 27* | vysokoškolské vzdelanie druhého stupňa |
| *Nízkoprahová sociálna služba pre deti a rodinu* | *§ 28* | vysokoškolské vzdelanie druhého stupňa |
| *Zariadenie núdzového bývania* | *§ 29* | vysokoškolské vzdelanie druhého stupňa |
| *Zariadenie dočasnej starostlivosti o deti* | *§ 32* | vysokoškolské vzdelanie druhého stupňa |
| *Zariadenie starostlivosti o deti do troch rokov veku dieťaťa* | *§ 32 b* | vysokoškolské vzdelanie druhého stupňa |
| *Služba včasnej intervencie* | *§ 33* | vysokoškolské vzdelanie druhého stupňa |
| *Zariadenie podporovaného bývania* | *§ 34* | vysokoškolské vzdelanie druhého stupňa |
| *Zariadenie pre seniorov* | *§ 35* | vysokoškolské vzdelanie druhého stupňa |
| *Zariadenie opatrovateľskej služby* | *§ 36* | vysokoškolské vzdelanie druhého stupňa |
| *Rehabilitačné stredisko* | *§ 37* | vysokoškolské vzdelanie druhého stupňa |
| *Domov sociálnych služieb* | *§ 38* | vysokoškolské vzdelanie druhého stupňa |
| *Špecializované zariadenie* | *§ 39* | vysokoškolské vzdelanie druhého stupňa |
| *Denný stacionár* | *§ 40* | vysokoškolské vzdelanie druhého stupňa |
| *Opatrovateľská služba* | *§ 41* | vysokoškolské vzdelanie druhého stupňa |
| *Krízová pomoc poskytovaná prostredníctvom telekomunikačných technológií* | *§ 53* | vysokoškolské vzdelanie druhého stupňa |
| *Odľahčovacia služba* | *§ 54* | vysokoškolské vzdelanie druhého stupňa |
| *Pomoc pri výkone opatrovníckych práv a povinností* | *§ 55* | vysokoškolské vzdelanie druhého stupňa |
| *Podpora samostatného bývania* | *§ 57* | vysokoškolské vzdelanie druhého stupňa |

1. **Za odbornú spôsobilosť** **sa považuje** na účely poskytovania sociálnej služby uvedenej nižšie získanie **úplného stredného všeobecného vzdelania** alebo **úplného stredného odborného vzdelania:**

|  |  |  |
| --- | --- | --- |
| ***Druh sociálnej služby*** |  | ***Odborná spôsobilosť*** |
| *Nocľaháreň* | § 25 | úplné stredné všeobecné vzdelanie alebo úplné stredné odborné vzdelanie  |
| *Útulok* | § 26 | úplné stredné všeobecné vzdelanie alebo úplné stredné odborné vzdelanie  |
| *Pomoc pri osobnej starostlivosti o dieťa* | § 31 | úplné stredné všeobecné vzdelanie alebo úplné stredné odborné vzdelanie  |
| *Služba na podporu zosúlaďovania rodinného života a pracovného života* | § 32a | úplné stredné všeobecné vzdelanie alebo úplné stredné odborné vzdelanie  |
| *Prepravná služba* | § 42 | úplné stredné všeobecné vzdelanie alebo úplné stredné odborné vzdelanie  |
| *Sprievodcovská služba a predčitateľská služba* | § 43 | úplné stredné všeobecné vzdelanie alebo úplné stredné odborné vzdelanie  |
| *Tlmočnícka služba* | § 44 | úplné stredné všeobecné vzdelanie alebo úplné stredné odborné vzdelanie  |
| *Sprostredkovanie tlmočníckej služby* | § 45 | úplné stredné všeobecné vzdelanie alebo úplné stredné odborné vzdelanie  |
| *Sprostredkovanie osobnej asistencie* | § 46 | úplné stredné všeobecné vzdelanie alebo úplné stredné odborné vzdelanie  |
| *Požičiavanie pomôcok* | § 47 | úplné stredné všeobecné vzdelanie alebo úplné stredné odborné vzdelanie  |
| *Monitorovanie a signalizácia potreby pomoci* | § 52 | úplné stredné všeobecné vzdelanie alebo úplné stredné odborné vzdelanie  |
| *Denné centrum* | § 56 | úplné stredné všeobecné vzdelanie alebo úplné stredné odborné vzdelanie  |
| *Jedáleň* | § 58 | úplné stredné všeobecné vzdelanie alebo úplné stredné odborné vzdelanie  |
| *Práčovňa* | § 59 | úplné stredné všeobecné vzdelanie alebo úplné stredné odborné vzdelanie  |
| *Stredisko osobnej hygieny* | § 60 | úplné stredné všeobecné vzdelanie alebo úplné stredné odborné vzdelanie  |

1. Ak žiada o zápis do registra osoba, ktorá má záujem vykonávať **špecializované sociálne poradenstvo** alebo **sociálnu rehabilitáciu ako samostatné odborné činnosti**, **podmienkou** zápisu do registra je **akreditácia na túto odbornú činnosť** udelená Ministerstvom práce, sociálnych vecí a rodiny Slovenskej republiky (ďalej len „MPSVaR SR“).
2. Osoba, ktorá žiada o zápis do registra, nesmie mať evidované nedoplatky voči daňovému úradu, colnému úradu, evidované nedoplatky na poistnom na sociálne poistenie a zdravotná poisťovňa neeviduje voči nej pohľadávky po splatnosti podľa osobitných predpisov.
3. Žiadateľ môže podať žiadosť o zápis do registra v predpísanej podobe (príloha č.1 alebo príloha č. 2).
4. **Náležitosti žiadostI o zápis do registra SOCIÁLNYCH SLUŽIEB**

1. **Žiadosť o zápis do registra obsahuje**:

1. obchodné meno alebo názov, sídlo, identifikačné číslo organizácie a právnu formu, ak o zápis žiada právnická osoba, a meno a priezvisko alebo obchodné meno, pod ktorým fyzická osoba podniká, ak je tvorené inak ako jej menom a priezviskom, trvalý pobyt alebo prechodný pobyt, dátum narodenia, identifikačné číslo organizácie, ak je pridelené, a druh oprávnenia na podnikanie, ak o zápis žiada fyzická osoba,
2. meno, priezvisko, rodné číslo ak je pridelené, dátum narodenia fyzickej osoby, ktorá je štatutárny orgán právnickej osoby a fyzickej osoby zodpovednej za poskytovanie sociálnej služby podľa § 63 ods. 3 zákona o sociálnych službách,
3. kontaktné údaje - elektronický a e-mailový kontakt, adresu webového sídla organizácie,
4. druh sociálnej služby, ktorá sa má poskytovať a jej formu,
5. cieľovú skupinu fyzických osôb, ktorým sa má poskytovať sociálna služba,
6. miesto poskytovania sociálnej služby,
7. počet miest, ak sa sociálna služba má poskytovať v zariadení,
8. predpokladaný deň začatia poskytovania sociálnej služby,
9. čas poskytovania sociálnej služby, ak sa sociálna služba má poskytovať na určitý čas,
10. ďalšie údaje potrebné na vyžiadanie výpisu z registra trestov podľa zákona č. 192/2023 Z. z. o registri trestov a o zmene a doplnení niektorých zákonov v znení neskorších predpisov, za účelom preukázania bezúhonnosti (príloha č. 3 a príloha č. 3a)
11. osoby, ktorá žiada o zápis do registra, a fyzickej osoby, ktorá je štatutárnym orgánom právnickej osoby, ktorá žiada o zápis do registra,
12. fyzickej osoby, ktorá na základe poverenia štatutárneho orgánu právnickej osoby alebo na základe poverenia fyzickej osoby, ktorá žiada o zápis do registra, je zodpovedná za poskytovanie sociálnej služby.

 V prípade, ak povinná osoba uvedená pod písm. j) bod 1 a bod 2 predloží výpis z registra trestov nie starší ako tri mesiace, nemusí predkladať ďalšie údaje potrebné na vyžiadanie výpisu z registra trestov.

2. **K žiadosti** o zápis do registra **sa prikladá**:

1. kópia dokladu preukazujúceho bezúhonnosť
2. osoby, ktorá žiada o zápis do registra, ak ide o právnickú osobu so sídlom mimo územia Slovenskej republiky alebo iného štátu Európskeho hospodárskeho priestoru alebo fyzickú osobu, ktorá nie je občanom Slovenskej republiky alebo iného štátu Európskeho hospodárskeho priestoru a nemá pobyt na území Slovenskej republiky podľa osobitných predpisov,
3. fyzickej osoby, ktorá je štatutárnym orgánom právnickej osoby, ktorá žiada o zápis do registra, ak ide o fyzickú osobu, ktorá nie je občanom Slovenskej republiky alebo iného štátu Európskeho hospodárskeho priestoru a nemá pobyt na území Slovenskej republiky podľa osobitných predpisov,
4. fyzickej osoby, ktorá na základe poverenia štatutárneho orgánu právnickej osoby alebo na základe poverenia fyzickej osoby, ktorá žiada o zápis do registra, je zodpovedná za poskytovanie sociálnej služby, ak ide o fyzickú osobu, ktorá nie je občanom Slovenskej republiky alebo iného štátu Európskeho hospodárskeho priestoru a nemá pobyt na území Slovenskej republiky podľa osobitných predpisov,
5. kópia dokladu o odbornej spôsobilosti

1. fyzickej osoby, ktorá žiada o zápis do registra a fyzickej osoby, ktorá je štatutárnym orgánom právnickej osoby, ktorá žiada o zápis do registra, alebo

2. fyzickej osoby, ktorá na základe rozhodnutia štatutárneho orgánu právnickej osoby alebo na základe rozhodnutia fyzickej osoby, ktorá žiada o zápis do registra, je zodpovedná za poskytovanie sociálnej služby,

1. údaje o priestorových podmienkach, personálnych podmienkach, materiálnych podmienkach a hygienických podmienkach zodpovedajúcich druhu sociálnej služby, forme sociálnej služby a počtu prijímateľov sociálnej služby,
2. štatút alebo iný doklad, ktorým sa preukazuje oprávnenie na právne úkony štatutárneho orgánu právnickej osoby,
3. cenník sociálnej služby, spôsob platenia úhrady za sociálnu službu a podmienky platenia za sociálnu službu,
4. údaje o finančných podmienkach, ktoré obsahujú kalkuláciu skutočných nákladov na jednotku výkonu každého druhu sociálnej služby, ktorá sa má poskytovať, kalkuláciu predpokladaných príjmov a výdavkov vrátane údajov o vlastných zdrojoch financovania sociálnej služby a predpokladané zdroje financovania sociálnej služby (príloha č. 4),
5. opis rozsahu a podmienok poskytovania odbornej činnosti, obslužnej činnosti alebo ďalšej činnosti,
6. kópia dokladu preukazujúceho existenciu právneho vzťahu, z ktorého vyplýva záväzok výkonu funkcie zodpovedného zástupcu uvedeného v § 63 ods. 3 zákona o sociálnych službách a opis práv a povinností vyplývajúcich z výkonu tejto funkcie (*písomná pracovná zmluva s pracovnou náplňou, resp. opisom pracovného miesta, prípadne písomná pracovná zmluva a poverenie pre fyzickú osobu zodpovednú za poskytovanie sociálnej služby (príloha č. 6 poverenie pre fyzickú osobu zodpovednú za poskytovanie sociálnej služby), v prípade spoločníka alebo člena právnickej osoby zakladacia listina, spoločenská zmluva alebo iné relevantné dokumenty, ktoré obsahujú zákonom o sociálnych službách požadované skutočnosti*).

3. Údaje o priestorových podmienkach sa preukazujú:

1. kópiou nájomnej zmluvy priestorov, v ktorých sa bude sociálna služba poskytovať, ak osoba, ktorá žiada o zápis do registra, nie je vlastníkom týchto priestorov
2. kópiou zmluvy o výpožičke priestorov, v ktorých sa bude sociálna služba poskytovať, ak osoba, ktorá žiada o zápis do registra, nie je vlastníkom týchto priestorov
3. alebo údaje potrebné na vydanie výpisu z listu vlastníctva k priestorom, v ktorých sa bude sociálna služba poskytovať, ak osoba, ktorá žiada o zápis do registra, je vlastníkom týchto priestorov (príloha č. 5).

Nájomná zmluva alebo zmluva o výpožičke musí byť uzatvorená najmenej na čas poskytovania sociálnej služby alebo pri poskytovaní celoročnej pobytovej sociálnej služby najmenej na tri roky.

**Ak sa sociálna služba bude poskytovať v zariadení, údaje o priestorových podmienkach sa preukazujú aj kópiou právoplatného kolaudačného rozhodnutia zodpovedajúceho účelu druhu sociálnej služby.**

Ak sa sociálna služba má poskytovať v zariadení, vyšší územný celok vykoná ohliadku miesta poskytovania sociálnej služby, z ktorej vypracuje zápisnicu.

1. Za údaje o personálnych podmienkach sa považuje organizačná štruktúra žiadateľa o zápis do registra, v ktorej je uvedené povolanie zamestnancov, ich kvalifikačné predpoklady podľa § 84 zákona o sociálnych službách, ich počet a percentuálny podiel odborných zamestnancov na celkovom počte zamestnancov osobitne na každý druh sociálnej služby. (Poskytovateľ sociálnej služby **nemôže** **zabezpečovať odborné činnosti**, okrem ošetrovateľskej starostlivosti v zariadení podľa § 16 ods. 1 písm. f) zákona o sociálnych službách, prostredníctvom inej osoby na základe občianskoprávneho vzťahu alebo obchodnoprávneho vzťahu.)

5. Za údaje o materiálnych podmienkach sa považuje minimálny zoznam materiálneho vybavenia v závislosti od druhu sociálnej služby (napr. interiérové vybavenie miesta poskytovania sociálnej služby, rehabilitačné pomôcky, materiál na vykonávanie terapií a pod.).

1. Údaje o hygienických podmienkach sa preukazujú kópiou právoplatného rozhodnutia alebo záväzného stanoviska príslušného orgánu verejného zdravotníctva o uvedení priestorov do prevádzky alebo o zmene v ich prevádzkovaní (napr. zmena kapacity zariadenia sociálnych služieb, rozšírenie priestorov, kde sa sociálne služby budú poskytovať a pod.) a o schválení prevádzkového poriadku alebo jeho zmeny príslušným orgánom verejného zdravotníctva podľa osobitného predpisu.
2. Požadované údaje a doklady sa **predkladajú v štátnom jazyku**.
3. Ak vyšší územný celok zistí, že žiadosť o zápis do registra neobsahuje náležitosti podľa § 64 ods. 2 a 3 zákona o sociálnych službách, písomne vyzve žiadateľa o zápis do registra, aby doplnil údaje alebo priložil chýbajúce doklady a určí lehotu na odstránenie týchto nedostatkov; lehota nesmie byť kratšia ako 30 dní odo dňa doručenia písomnej výzvy.
4. Ak žiada o zápis do registra osoba, ktorá má **záujem vykonávať špecializované sociálne poradenstvo** alebo **sociálnu rehabilitáciu ako samostatné odborné činnosti**, **žiadosť obsahuje údaje** uvedené vyššie v časti C) bod 1 písm. a) až f), h) a i) a prikladajú sa k nej údaje a doklady uvedené vyššie v časti C) bod 2 písm. e) až g) spolu s kópiou právoplatného rozhodnutia o udelení akreditácie na odbornú činnosť. Ak ku dňu podania žiadosti o zápis do registra uplynuli odo dňa nadobudnutia právoplatnosti rozhodnutia o udelení akreditácie na odbornú činnosť viac ako tri mesiace, žiadosť obsahuje aj údaje uvedené v prílohe č. 3 (ďalšie údaje potrebné na vyžiadanie výpisu z registra trestov) a doklady uvedené vyššie v časti C) bod 2 písm. a); to sa nevzťahuje na žiadateľa, ktorý je fyzickou osobou oprávnenou na výkon samostatnej praxe sociálneho pracovníka.
5. Ak **žiada o zápis do registra osoba zapísaná v živnostenskom registri**, žiadosť obsahuje údaje podľa § 64 ods. 2 písm. a) až h) zákona o sociálnych službách a **prikladajú sa k nej údaje a doklady podľa § 64 ods. 3 písm. b) až h) zákona o sociálnych službách.**
6. U osoby, ktorá žiada o zápis do registra, sa poskytovanie sociálnej služby bez cieľa dosiahnuť zisk posudzuje podľa jej právnej formy. Poskytovať sociálnu službu bez cieľa dosiahnuť zisk nie je možné formou spoločnosti s ručením obmedzeným alebo formou akciovej spoločnosti. Poskytovanie sociálnej služby podľa prvej vety nemôže byť podnikaním podľa osobitných predpisov.
7. **Oprávnenie poskytovať sociálnu službu vzniká odo dňa zápisu do registra.**
8. **Vyšší územný celok** v súlade so zákonom o sociálnych službách vykoná **zápis do registra najneskôr do 30 dní** **odo dňa predloženia** **všetkých** zákonom o sociálnych službách požadovaných dokladov.
9. Vykonanie zápisu do registra spolu s výpisom z registra vyšší územný celok bezodkladne oznámi poskytovateľovi sociálnej služby doručením oznámenia do vlastných rúk.
10. **Poskytovateľ** sociálnej služby **je povinný do ôsmich dní** písomne oznámiť vyššiemu územnému celku všetky zmeny skutočností uvedených v § 63 a § 64 zákona o sociálnych službách a **deň začatia poskytovania** sociálnej služby.
11. **DÔVODY nezapísania do registra sociálnych služieb**

* 1. Vyšší územný celok **rozhodne o nezapísaní** do registra, ak:
1. v lehote určenej v písomnej výzve žiadateľ o zápis nedoplní žiadosť o zápis do registra alebo nepriloží chýbajúce doklady,
2. žiadosť o zápis do registra nepredložil štatutárny orgán právnickej osoby,
3. služba, ktorá sa má poskytovať, nie je sociálna služba podľa zákona o sociálnych službách,
4. na poskytovanie sociálnej služby nie sú vytvorené priestorové podmienky, personálne podmienky, materiálne podmienky, finančné podmienky a hygienické podmienky,
5. nie sú splnené podmienky ustanovené podľa § 9 ods. 5 až 7 zákona o sociálnych službách,
6. nie sú splnené podmienky ustanovené v § 32b ods. 5, § 34 ods. 5, § 35 ods. 4, § 38 ods. 7, § 39 ods. 6 a § 61 ods. 7, a § 63 zákona o sociálnych službách,
7. žiadosť o zápis do registra podľa § 64 ods. 2 písm. c) zákona o sociálnych službách obsahuje druh sociálnej služby, ktorým je poskytovanie sociálnej služby v domove sociálnych služieb s celoročnou pobytovou sociálnou službou.
8. **Zmeny údajov v registri sociálnych služieb**
9. **Poskytovateľ sociálnej služby je povinný do 8 dní písomne oznámiť vyššiemu územnému celku** všetky zmeny skutočností uvedených v § 63 a v § 64 zákona o sociálnych službách a deň začatia poskytovania sociálnej služby.
10. Ak má poskytovateľ sociálnej služby **záujem poskytovať** **iný druh sociálnej služby**, ako ten, ktorý už poskytuje alebo ak má poskytovateľ sociálnej služby **záujem zmeniť miesto** poskytovania sociálnej služby, je povinný podať žiadosť o zápis do registra podľa § 64 ods. 1 až 8 a § 63 zákona o sociálnych službách. Za zmenu miesta poskytovania sociálnej služby sa nepovažuje zmena, ak

a) je v rámci územného obvodu vyššieho územného celku, v ktorom je táto sociálna služba zapísaná do registra,

b) je vykonaná s cieľom ochrany života, zdravia alebo majetku,

 c) nepresahuje obdobie 24 mesiacov a

 d) je sociálna služba poskytovaná v priestoroch, ktoré spĺňajú hygienické podmienky zodpovedajúce účelu druhu sociálnej služby; na preukazovanie splnenia hygienických podmienok sa § 64 ods. 6 zákona o sociálnych službách vzťahuje rovnako.

Prílohy:

Príloha č. 1 Žiadosť právnickej osoby o zápis do Registra sociálnych služieb

Príloha č. 2 Žiadosť fyzickej osoby o zápis do Registra sociálnych služieb

Príloha č. 3 Údaje potrebné na vyžiadanie výpisu z registra trestov

Príloha č. 3a Údaje potrebné na vyžiadanie výpisu z registra trestov

Príloha č. 4 Údaje o finančných podmienkach

Príloha č. 5 Údaje potrebné na vydanie výpisu z listu vlastníctva

Príloha č. 6 Poverenie pre fyzickú osobu zodpovednú za poskytovanie sociálnej služby

V Bratislave, dňa 24.11.2023